CELEX: 62010CO0519
Language: el
Date: 2011-11-18 00:00:00
Title: Διάταξη του Δικαστηρίου (έβδομο τμήμα) της 18ης Νοεμβρίου  2011. # Giovanni Colapietro κατά Ispettorato Centrale Repressioni Frodi. # Αίτηση για την έκδοση προδικαστικής αποφάσεως: Tribunale di Bari - Ιταλία. # Προδικαστική παραπομπή - Άρθρα 92, παράγραφος 1, 103, παράγραφος 1, και 104, παράγραφος 3, δεύτερο εδάφιο, του Κανονισμού Διαδικασίας - Αμπελοοινικός τομέας - Κανονισμοί (ΕΟΚ) 822/87 και (ΕΚ) 343/94 - Ερώτημα ως προς την απάντηση του οποίου δεν μπορεί να υπάρξει εύλογη αμφιβολία - Προδήλως απαράδεκτο. # Υπόθεση C-519/10.

Διάταξη του Δικαστηρίου (έβδομο τμήμα) της 18ης Νοεμβρίου 2011 – Colapietro κατά Ispettorato Centrale Repressioni Frodi
      (Υπόθεση C‑519/10)
      «Προδικαστική παραπομπή – Άρθρα 92, παράγραφος 1, 103, παράγραφος 1, και 104, παράγραφος 3, δεύτερο εδάφιο, του Κανονισμού Διαδικασίας – Αμπελοοινικός τομέας – Κανονισμοί (ΕΟΚ) 822/87 και (ΕΚ) 343/94 – Ερώτημα ως προς την απάντηση του οποίου δεν μπορεί να υπάρξει εύλογη αμφιβολία – Προδήλως απαράδεκτο»
      1.                     Προδικαστικά ερωτήματα – Απάντηση ως προς την οποία δεν υπάρχει περιθώριο εύλογης αμφιβολίας – Εφαρμογή του άρθρου 104, παράγραφος
            3, του Κανονισμού Διαδικασίας (Κανονισμός Διαδικασίας του Δικαστηρίου, άρθρο 104 § 3) (βλ. σκέψη 15)
      2.                     Γεωργία – Κοινή οργάνωση αγορών – Οίνος – Υποχρεωτική απόσταξη των επιτραπέζιων οίνων – Αντικείμενο του κανονισμού 343/94
            – Εφαρμογή του κανονισμού 822/87 (Κανονισμός 822/87 του Συμβουλίου, άρθρα 39 §§ 9 έως 11, και 83· κανονισμός 343/94 της Επιτροπής)
            (βλ. σκέψεις 18-19, 22 και διατακτ.)
      3.                     Κράτη μέλη – Υποχρεώσεις – Υποχρέωση επιβολής κυρώσεων για παραβάσεις των διατάξεων του δικαίου της Ένωσης – Τήρηση της αρχής
            της αναλογικότητας – Εκτίμηση από το εθνικό δικαστήριο (Άρθρο 4 § 3 ΣΕΕ) (βλ. σκέψεις 24-25)
      Αντικείμενο 
      
         
               Αίτηση εκδόσεως προδικαστικής αποφάσεως – Tribunale di Bari – Αμπελοοινικός τομέας – Σύστημα υποχρεωτικής αποστάξεως – Αμπελουργική
                  περίοδος 1993/1994 – Πεδίο εφαρμογής του κανονισμού (ΕΟΚ) 822/87 του Συμβουλίου, της 16ης Μαρτίου 1987, για την κοινή οργάνωση
                  της αμπελοοινικής αγοράς (EE L 84, σ. 1) – Κατάργηση του εν λόγω κανονισμού με τον κανονισμό (ΕΟΚ) 343/94 της Επιτροπής, της
                  15ης Φεβρουαρίου 1994, για το άνοιγμα υποχρεωτικής αποστάξεως που προβλέπεται στο άρθρο 39 του κανονισμού (ΕΟΚ) 822/87 του
                  Συμβουλίου και για την παρέκκλιση ορισμένων σχετικών λεπτομερειών εφαρμογής για την περίοδο 1993/94 (ΕΕ L 44, σ. 9) – Διοικητική
                  κύρωση την οποία προβλέπει το εθνικό δίκαιο για την περίπτωση παραβάσεως του κανονισμού 822/87 – Δυνατότητα εφαρμογής της
                  σε περίπτωση παραβάσεως του κανονισμού 343/94 – Ζήτημα αν η επιβαλλόμενη διοικητική κύρωση είναι σύμφωνη με την αρχή της αναλογικότητας
                  
               
            Διατακτικό 
      Ο κανονισμός (ΕΚ) 343/94 της Επιτροπής, της 15ης Φεβρουαρίου 1994, για το άνοιγμα υποχρεωτικής αποστάξεως που προβλέπεται
         στο άρθρο 39 του κανονισμού (ΕΟΚ) 822/87 του Συμβουλίου και για την παρέκκλιση ορισμένων σχετικών λεπτομερειών εφαρμογής για
         την περίοδο 1993/94, θέτει σε εφαρμογή τον κανονισμό 822/87 χωρίς να τον καταργεί ή να τον αντικαθιστά.